

VLADA REPUBLIKE HRVATSKE

Zagreb, 24. srpnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Predsjednik Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće predsjednika Vlade Republike Hrvatske o izvanrednom sastanku Europskoga vijeća održanom od 17. do 21. srpnja 2020. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 11. stavka 3. Zakona o suradnji Hrvatskoga sabora i Vlade Republike Hrvatske u europskim poslovima (Narodne novine, broj 81/13), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**Z A K LJ U Č A K**

Prihvaća se Izvješće predsjednika Vlade Republike Hrvatske o izvanrednom sastanku Europskoga vijeća održanom od 17. do 21. srpnja 2020., u tekstu koji je prilog ovoga Zaključka i čini njegov sastavni dio.

Klasa:

Urbroj:

Zagreb, \_\_\_\_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

**OBRAZLOŽENJE**

Na temelju članka 11. stavka 3. Zakona o suradnji Hrvatskoga sabora i Vlade Republike Hrvatske u europskim poslovima (Narodne novine, broj 81/13), nakon svakog sastanka Europskoga vijeća, predsjednik Vlade Republike Hrvatske u roku od 15 dana od održavanja sastanka podnosi Saboru pisano izvješće o održanom sastanku Europskoga vijeća.

Izvanredni sastanak Europskoga vijeća održan je 17. - 21. srpnja 2020. u Bruxellesu.

Čelnici Europske unije sastali su se kako bi raspravljali o **planu oporavka za odgovor na krizu uzrokovanu bolešću COVID-19** te o novom **dugoročnom proračunu EU-a** za razdoblje od 2021. do 2027.

Čelnici Europske unije postigli su dogovor oko instrumenta pomoći „EU sljedeće generacije“ i Višegodišnjeg financijskog okvira za razdoblje od 2021. do 2027., pri čemu ukupno dogovoreni paket iznosi 1.824,3 milijarde eura (instrument pomoći 750 milijardi eura i sedmogodišnji proračun 1.074,3 milijarde eura).

Hrvatskoj će iz fonda oporavka za odgovor na krizu i sedmogodišnjeg proračuna biti dostupno ukupno 22 milijarde eura.